Guarenas
Guarenas je grad od 239,700 stanovnika u saveznoj državi Miranda  na sjeveru Venecuele

Geografske karakteristike 

Grad leži u dolini riječice Guarenas, okružen planinama Karipskih Andi, udaljen od Caracasa tridesetak kilometara istočnije. Svega desetak kilometara dalje leži grad Guatire, koji ima 179,000 stanovnika. Tako da su Guarenas i Guatire praktički spojeni u konurbaciju koja je povezana sa Caracasom autoputom i metro linijom.

Historija 

Kao godina kad je osnovan Guarenas uzima se 1621. kad je misionar Gabriel de Mendoza počeo graditi crkvu i naselje pod imenom Nuestra Señora de la Caridad y Copacabana.  

Između 16 i 17. vijeka španjolski kolonisti bavili su se uglavnom poljoprivredom sadivši uglavnom unosne egzotične kulture kao pamuk, šećernu trsku, kukuruz i banane.

Kasnije se razvilo stočarstvo, a od 20. vijeka Industrija. Tokom 1970-ih brojne manje tekstilne tvornice i brojne druge Industrije počele su zbog jeftinijeg zemljišta, seliti svoje pogone u Guarenas, pa je grad eksplozivno rastao. Danas zbog depresije većina od njih ne radi, tako da je danas Guarenas spavaonica Caracasa, u koju većina stanovnika odlazi raditi.

Izvori

Vanjske veze

 Alcadia Bolivariana del municipio Ambrosio Plaza 

Gradovi u Venezueli